stanford-oval/wikipedia huggingface dataset:
תקשורת בעלי חיים
ראו גם

תקשורת בין בני אדם לבעלי חיים
תקשורת בעלי חיים ימיים
ניסויים בלשניים בקופי אדם
אבולוציה של השפה
סטפ אפ

| --- | --- |

 בימוי:  אן פלשטר 
 הופק בידי:  ג'ניפר גיבגוט אדם סנקמן
 תסריט:  מליסה רוזנברג, דואן אדלר 
 עריכה:  ננסי ריצ'רדסון 
 שחקנים ראשיים:  צ'נינג טייטום ג'נה דוואן דרו סידורה אליסון סטונר  רייצ'ל גריפית'ס
 מוזיקה:  אהרון זיגמן
 צילום:  מייקל סרסין 
 מדינה:  ארצות הברית
 חברת הפקה:  סרטי טאצ'סטון, Summit Entertainment 
 חברה מפיצה:  Touchstone Pictures
 שיטת הפצה:  וידאו על פי דרישה 
 הקרנת בכורה:  19 באוגוסט 2006
 משך הקרנה:  98 דקות
 שפת הסרט:  אנגלית
 סוגה:  סרט מוזיקלי, סרט דרמה, סרט רומנטי, סרט פשע 
 מקום התרחשות:  בולטימור 
 תקציב:  12 מיליון דולר
 הכנסות:  114.2 מיליון דולר
 הכנסות באתר מוג'ו:   stepup
 סרט הבא:  סטפ-אפ 2 הרחובות
 דף הסרט ב־IMDb
 
סטפ אפ (באנגלית: Step Up) הוא סרט קולנוע שיצא לאור בשנת 2006. סרט העוסק באומנויות הבמה ובריקוד בפרט, על רקע המציאות של הנוער האמריקני בשנות האלפיים.
עלילה

טיילר גייג' (צ'נינג טייטום) הוא נער בסוף שנות העשרה של חייו, הגדל בשכונת מצוקה אמריקנית טיפוסית. לילה אחד, לאחר מסיבה, טיילר פורץ יחד עם חבריו מרקוס קרטר (דמיין רדקליף) ואחיו סקיני קרטר (די'שאוון וושינגטון) לאקדמיית מרילנד לאומנויות. השלושה נכנסים לאולם ההופעות של האקדמיה והורסים ציוד לשם שעשוע. בסופו של דבר טיילר נתפס, ונגזרות עליו עבודות שירות בבניין האקדמיה, שם הוא מתוודע לנורה קלארק (ג'נה דוואן) תלמידה מוכשרת במגמת הריקוד. לקראת סיום לימודיה באקדמיה, נורה מכינה מופע סיום. פציעתו של בן-זוגה למופע אנדרו מאלצת אותה לחפש מחליף. כשהיא מגלה שטיילר הוא רקדן מוכשר, היא מחליטה להכניס אותו כמחליף לרקדן הקודם שנפצע.
טיילר ונורה מעדכנים את הריקוד בהתאם לאימונים שלהם. נורה מספרת לטיילר שהיא תמיד רצתה לצרף עוד רקדנים למופע אך לא האמינה שתוכל למצוא רקדנים. טיילר עוזר לה למצוא עוד רקדנים והם מכינים יחד מופע ייחודי. טיילר מבין כי הריקוד חשוב לו, והוא חושב על להירשם לבית הספר בעצמו. מופע הסיום יהיה נקודת המפנה בחיים של שניהם. לנורה זה הסיכוי להתקדם בריקוד לאחר בית הספר, ולטיילר זה יהיה האודישן לקבלה לבית הספר. טיילר ונורה גם מתאהבים. טיילר רב עם מרקוס, שלא מבין למה טיילר מתלהב כל כך. באותו הזמן אנדרו בן זוגה המקורי של נורה מחלים מפצעיו, ונורה לא יודעת מה לעשות. טיילר הפגוע עוזב את הכול. אנדרו לא מספיק חזק כדי ללוות את נורה בריקוד והיא נאלצת להתכונן למופע הסיום לבדה, ללא מלווה. סקיני אחיו של מרקוס גונב מכונית של פושע ידוע, ונרצח. מרקוס אומר לטיילר שעליהם להיות הכי טובים שיוכלו להיות. כדי לכבד את מותו של סקיני. טיילר מגיע לבית הספר בליל המופע ומציע לנורה לעשות את הריקוד המשותף שלהם. היא מתלבטת לכמה רגעים, ולבסוף מסכימה. ריקוד הסיום של הזוג מצליח במיוחד. נורה מקבלת הצעת עבודה, וטיילר מתקבל ללימודים בבית הספר לאומנויות.
דמויות

טיילר גייג'  (צ'נינג טייטום): בחור שגדל בשכונת מצוקה כבן למשפחה חורגת. בילה את רוב זמנו בהסתבכות עם החוק, האזנה למוזיקה שחורה, ריקודי רחוב וברייקדאנס. טיפוס חביב שיודע להיות עוקצני ומשעשע, אך כשצריך הוא גם אדם אכפתי ואדיב שדואג לחבריו ולסביבתו.
נורה קלארק (ג'נה דוואן ):רקדנית מוכשרת הלומדת באקדמיית מרילנד לאומנויות. בחורה יפהפייה שמשקיעה המון בריקוד. בתחילת הסרט היא חברתו של בראט דולן (ג'וש הנדרסון), במהלך החזרות להופעת הגמר שלה בבית הספר לאומנויות בן זוגה לריקוד נפצע והוחלף בטיילר, בחזרות היא נפרדת ממנו וממשיכה את חייה לבדה, עד שבמהלך החזרות היא מתאהבת בטיילר.
מאק (מרקוס) קרטר (דמיין רדקליף): חברו הטוב של טיילר. יחד הם מסתבכים בצרות במהלך הסרט.
סקיני קרטר (די'שאוון וושינגטון): אחיו של מאק, ומשתתף במעשי הפשע של אחיו וטיילר. נרצח במהלך הסרט על ידי פי.ג'יי., פושע ידוע לשמצה.
מיילס דרבי ("מאריו"): מוזיקאי מחונן שלומד באקדמיה. שותפו של בראט דולן, שבמהלך הסרט נוטש אותו לטובת קריירה. מאוהב בלוסי אבילה, תלמידה במגמת הריקוד של האקדמיה.
בראט דולן (ג'וש הנדרסון): מוזיקאי באקדמיה ושותפו של מיילס. נוטש אותו לטובת קריירה שהוצעה לו. מתנהג בשחצנות כלפי סביבתו.
לוסי אבילה (דרו סידורה): תלמידה במגמת הריקוד באקדמיית מרילנד. בתחילת הסרט היא חברתו של קולין, זמר מועדונים, עד שהיא נפרדת ממנו כיוון שראתה שאינו שומר לה אמונים. בסוף הסרט היא נענית לחיזוריו של מיילס ונעשית חברתו.
המנהלת גורדון (רייצ'ל גריפית'ס): מנהלת אקדמיית מרילנד לאומנויות. אישה סימפתית, טובת-לב וחביבה, שמעריכה מאוד אומנות שבאה עם השקעה גדולה. במהלך הסרט היא מתגלה כדמות שיכולה להיות בלתי צפויה.
קמיל גייג' (אליסון סטונר): האחות הקטנה (בת 12 ככל הנראה) רקדנית מעולה.
גריז (סרט)

| --- | --- |

כרזת הסרט
 מבוסס על:  גריז 
 בימוי:  רנדל קלייזר 
 הופק בידי:  אלן קאר רוברט סטיגווד
 תסריט:  ברונטה וודארד, אלן קאר 
 עריכה:  ג'ון ברנט
 שחקנים ראשיים:  ג'ון טרבולטה אוליביה ניוטון-ג'ון
 מוזיקה:  בארי גיב ג'ון פראר
 צילום:  ביל באטלר
 מדינה:  הממלכה המאוחדת, ארצות הברית 
 חברת הפקה:  RSO רקורדס, פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  16 ביולי 1978 ישראל10 בנובמבר 1978
 משך הקרנה:  110 דקות
 שפת הסרט:  אנגלית
 סוגה:  קומדיה רומנטית, סרט מוזיקלי, סרט נעורים 
 מקום התרחשות:  לוס אנג'לס 
 תקופת התרחשות:  1958 
 תקציב:  6,000,000‏$
 הכנסות:  $394,589,889
 הכנסות באתר מוג'ו:   grease
 פרסים:  פרס העם לסרט מוזיקלי
 סרט הבא:  גריז 2
 www.greasemovie.com
 דף הסרט ב־IMDb
 
גריז (באנגלית: Grease) הוא סרט קולנוע מצליח המבוסס על מחזמר באותו שם משנת 1971. הסרט יצא לאקרנים בקיץ 1978 וזכה מיד להצלחה רבה, הן בזכות כוכביו הראשיים, ג'ון טרבולטה ואוליביה ניוטון-ג'ון והן בשל הפסקול העשיר שלו, ברוח שנות החמישים המאוחרות. בעוד שניוטון-ג'ון כבר הייתה מוכרת מסרטים קודמים ומהקריירה המקבילה שלה כזמרת קאנטרי, הרי שעבור טרבולטה, שזמן קצר קודם לכן כיכב בלהיט מוזיקלי אחר, "שיגעון המוזיקה", היה "גריז" הגושפנקה להיותו כוכב הוליוודי מהמדרגה הראשונה.
פסקול הסרט נכתב ברובו על ידי בארי גיב וג'ון פראר, מוזיקאים ידועי שם בזכות עצמם, שכמו ניוטון-ג'ון, באו מאוסטרליה. הפסקול בוצע, פרט לטרבולטה וניוטון-ג'ון, גם על ידי כוכבי מוזיקה משנות ה-60, דוגמת פרנקי אוואלון ולהקת שה-נה-נה.
צוות השחקנים והדמויות

| השחקן/נית | הדמות | אודות הדמות |
| --- | --- | --- |
| ג'ון טרבולטה | דני זוקו | יד ימינו של קניקי מנהיג ה"טי-בירדס" (T-Birds). מאצ'ו, מעשן וחובב מכוניות ואופנועים. במהלך הסרט מנסה לעבור שינוי ולהפוך לספורטאי כדי להרשים את סנדי. |
| אוליביה ניוטון-ג'ון | סנדי אולסון | מהגרת יפהפייה ותמימה מאוסטרליה שהתאהבה בדני, ובהמשך הסרט מנסה לגרום לו לקנא כשיוצאת עם ספורטאי. בסוף הסרט מחליטה לשנות את תדמיתה מקצה לקצה כשהופכת באופן "רשמי" ל"נערת טי-בירדס", מתחילה לעשן ומשנה את בגדיה ואת תסרוקתה. |
| סטוקרד צ'אנינג | בטי ריזו | מנהיגת ה"נערות בוורוד", נחשבת לבחורה "קלה להשגה". |
| ג'ף קונאוויי | קניקי | מנהיג ה"טי-בירדס" יחד עם דני זוקו. אמור להתחרות בסוף הסרט בחבורה השנייה במירוץ מכוניות לא חוקי. חבר של בטי ריזו לאורך רוב הסרט. |
| בארי פרל | דודי | חבר בחבורת ה"טי-בירדס". |
| מייקל טוצ'י | סאני לה-טירי | חבר בחבורת ה"טי-בירדס". |
| קלי וורד | רוג'ר (פוטזי) | חבר בחבורת ה"טי-בירדס". |
| דידי קון | פרנצ'י | חברה בחבורת ה"נערות בוורוד". |
| ג'יימי דונלי | ג'אן | חברה בחבורת ה"נערות בוורוד". |
| דינה מאנוף | מרטי מרציאנו | חברה בחבורת ה"נערות בוורוד". |
| סוזן בוקנר | פטי סימקוקס | חברה בחבורת ה"נערות בוורוד". |
| איב ארדן | גב' מקגי | מנהלת בית הספר |
הערות שוליים

↑  http://jpress.org.il/Olive/APA/NLI_heb/sharedpages/SharedView.Page.aspx?sk=4F9F1E50&href=MAR/1978/11/10&page=45
| פרס בחירת הקהל לסרט השנה |
| --- | --- | --- |
| 1975‏-1990 | העוקץ (1975) ‏•‏‏ מלתעות (1976) ‏•‏‏ קן הקוקייה (1977) ‏•‏‏ מלחמת הכוכבים (1978) ‏•‏‏ גריז (1979) ‏•‏‏ רוקי 2 (1980) ‏•‏‏ האימפריה מכה שנית (1981) ‏•‏‏ שודדי התיבה האבודה (1982) ‏•‏‏ אי.טי. - חבר מכוכב אחר (1983) ‏•‏‏ שובו של הג'דיי (1984) ‏•‏‏ השוטר מבוורלי הילס (1985) ‏•‏‏ בחזרה לעתיד (1986) ‏•‏‏ אהבה בשחקים (1987) ‏•‏‏ באטמן (1990) |  |
| 1992‏-2010 | שליחות קטלנית 2: יום הדין (1992) ‏•‏‏ בחורים טובים (1993) ‏•‏‏ פארק היורה (1994) ‏•‏‏ פורסט גאמפ (1995) ‏•‏‏ אפולו 13 (1996) ‏•‏‏ טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) |  |
| 2011‏-היום | דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) ‏•‏‏ ברבי (2023) |  |
דוניה

| --- | --- |

כרזת הסרט
 בימוי:  ג'וסלין סאאב
 הופק בידי:  ג'וסלין סאאב, קתרין דוסארט
 תסריט:  ג'וסלין סאאב
 עריכה:  קלוד רזניק
 שחקנים ראשיים:  מוחמד מוניר חנאן טורק פאת'י עבדל ווהאב עאידה ריאד סוסאן באדר ח'אלד אל סאווי יוסף איסמעיל
 מוזיקה:  ז'ן-פייר מאס, פטריק לייגוני
 צילום:  ז'אק בוקין
 מדינה:  מצרים מצרים צרפת צרפת לוב לוב מרוקו מרוקו
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  קנדה 3 באוגוסט 2005 (פסטיבל הסרטים העולמי במונטריאול)
 משך הקרנה:  110 דקות
 שפת הסרט:  ערבית
 סוגה:  סרט דרמה, סרט רומנטי
 פרסים:  ראו כאן
 דף הסרט ב־IMDb
 
דוניה (באנגלית: Dunia) הוא סרט דרמה רומנטי מצרי-צרפתי-לובי-מרוקאי באורך מלא שביימה וכתבה ג'וסלין סאאב. הסרט מספר על דוניה, סטודנטית לשירה וריקודי בטן הפוגשת את ד"ר בכר, איתו היא מגלה בנוסף לעונג של המילים באמצעות השירה, את העונג של החושים.
הסרט הוקרן לראשונה ב-3 באוגוסט 2005 בפסטיבל הסרטים העולמי במונטריאול שבקנדה, ומאז היה מועמד וזכה במספר פרסים. שפת הסרט היא ערבית ואורכו כ-110 דקות.
תקציר העלילה

הסרט מספר על דוניה, סטודנטית לשירה וריקודי בטן בקהיר שרוצה להיות רקדנית מקצועית. במהלך הליהוק לתחרות הריקודים, דוניה פוגשת את ד"ר בכיר המהולל והמקסים. עם ד"ר בכיר, דוניה תגלה לא רק את העונג של המילים באמצעות שירה, אלא גם את העונג של החושים. עם זאת, היא תצטרך להתעמת עם המסורת, אשר הורסת את היכולת שלה להרגיש הנאה, כדי לשחרר את הגוף שלה לרקוד עם נשמתה.
שחקנים ודמויות

מוחמד מוניר – ד"ר בכיר
חנאן טורק – דוניה
פאת'י עבדל ווהאב – ממדוח
עאידה ריאד – איניטא
סוסאן באדר – ארווה
ח'אלד אל סאווי – חאזם
יוסף איסמעיל – אנטר
פרסים

2005: פסטיבל הסרטים הבינלאומי סינגפור
2006: פסטיבל הסרטים הבינלאומי פריבורג
2006: פסטיבל הקולנוע של מילאן
2006: פסטיבל הסרטים הבינלאומי אלגרבה
2006: פסטיבל הסרטים הבינלאומי בקהיר
הערות שוליים

↑  "Dunia", באתר "Le Monde.fr"‏, 6 בספטמבר 2006
↑  «DUNIA», LA RAGE AU CAIRE,‏ Philippe Azoury, באתר "Libération"‏, 6 בספטמבר 2006
↑  Dunia- Release Info, באתר "IMDb"
↑  Dunia- Awards, באתר "IMDb"
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דוניה".
ברבי ו-12 הנסיכות הרוקדות

| --- | --- |

כרזת הסרט באנגלית
 בימוי:  גרג ריצ'רדסון 
 הופק בידי:  שיה ווגמן
 תסריט:  אלנה לזר
 מדבבים:  Christopher Gaze בריט מקיליפ Lalainia Lindbjerg קתרין אוהרה אשלי באל קלי שרידן קתלין בר ניקול אוליבר Shawn McDonald שנטל סטרנד Chiara Zanni 
 מוזיקה:  ארני רות 
 מדינה:  ארצות הברית 
 חברת הפקה:  ליונס גייט אנטרטיינמנט 
 חברה מפיצה:  Universal Studios Home Entertainment, נטפליקס, סרטי יוניברסל 
 שיטת הפצה:  וידאו על פי דרישה, ישירות לווידיאו 
 הקרנת בכורה:  2006
 משך הקרנה:  81 דקות
 שפת הסרט:  אנגלית 
 סוגה:  סרט פנטזיה, סרט רומנטי, סרט ילדים, סרט הרפתקאות 
 מקום התרחשות:  גרמניה 
 אתר רשמי
 דף הסרט ב־IMDb
 
ברבי ו-12 הנסיכות הרוקדות הוא סרט שיצא ב-2006 מסדרת סרטי ברבי.
עלילה

ברבי היא ג'נביב, אחת משתים עשרה הנסיכות הגרות בארמון ביחד עם אביהן המלך רנדולף. הנסיכות בעלות אופי הרפתקני והתנהגותן נתפשת כבלתי ראויה בחברה המלכותית ועל מנת לחנך אותן מזמין המלך את בת דודתו הדוכסית רואנה אל הארמון אך היא מתכננת בזמן זה להרעיל אותו על מנת שהיא תוכל להיות המלכה ולהיפטר מבנותיו, אך לבסוף הנסיכות משתפות פעולה ביחד עם ממלכתן על מנת להינצל ולהציל את אביהן.
קול ודיבוב הדמויות

| דמות | מדבב/ת בגרסה העברית |
| --- | --- |
ז'נביב: גיתית שובל
אשלין / הדוכסית רואינה: שגית שמיר
בלייר / טוואילה: בת חן זרון
דיליה: עדי הלוי
רוקדים

| --- | --- |

 בימוי:  ליז פרידלנדר 
 תסריט:  דייאן יוסטון 
 שחקנים ראשיים:  אנטוניו בנדרס אלפרי וודארד רוב בראון
 מוזיקה:  בוני גרינברג   סוויז ביטז
 צילום:  אלכס נפומניאשי 
 מדינה:  ארצות הברית 
 חברת הפקה:  ניו ליין סינמה 
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  7 באפריל 2006
 משך הקרנה:  108 דקות
 שפת הסרט:  אנגלית 
 סוגה:  סרט מוזיקלי, סרט דרמה 
 מקום התרחשות:  ניו יורק 
 הכנסות באתר מוג'ו:   takethelead
 דף הסרט ב־IMDb
 
רוקדים (במקור: Take the lead) הוא סרט קולנוע אמריקאי משנת 2006 בבימויה של ליז פרידלנדר. בסרט מככבים אנטוניו בנדרס, אלפרי וודארד ורוב בראון בתפקידים ראשיים.
תקציר העלילה

פייר דוליין (אנטוניו בנדרס) הוא רקדן ידוע ומורה לריקודים סלוניים. הוא מחליט ללמד בהתנדבות שיעורי ריקודים סלוניים בבית ספר תיכון הנמצא באחד האזורים העניים והמפוקפקים בניו יורק. הוא מתחיל להעביר את השיעורים לקבוצת ילדים אשר נמצאים באופן קבוע בריתוק ואמורים לשהות שעות נוספות בבית הספר לאחר שעות הלימודים. התלמידים באים מרקע של פשע ואלימות, ומעדיפים את סגנון ההיפ-הופ הנפוץ בסביבתם, או סגנון עכשווי ומודרני יותר, ולכן אינם משתפים פעולה ולא מתעניינים בשיעורים.
באחד השיעורים הראה להם המורה ביצוע מקצועי שלו לריקוד טנגו, והם מבינים שעומד בפניהם אדם שהוא מומחה גדול בתחומו. כתוצאה מכך הם מתעניינים ונרשמים לתוכנית הלימודים שלו. במקביל פייר מתחבר ומתקשר עם התלמידים יותר משיעור לשיעור, ומתחיל להבין את עולמם. לאחר שהם נהנים מהסגנון ומרגישים יותר בטוחים, הם מעיזים לשלב בין ההיפ-הופ לבין הריקודים הסלוניים ויוצרים סגנון חדש משל עצמם. בנוסף, פייר לוקח אותם לתחרות שנתית לריקודים סלוניים, שבה זוג אחד מבצע ריקוד של שלושה אנשים לטנגו ומנצח בקטגוריית הטנגו, כאשר מולם עמדה הרקדנית מורגן, נערה שחצנית ולא חביבה במיוחד שרוקדת באופן קבוע בשיעורים המקצועיים של פייר.
רקע

הסרט מבוסס על סיפור חייו של המורה לריקוד פייר דוליין, אשר האמין ביכולת ובכישרון של הנערים מאזורי המצוקה אותם לימד. בעקבות ההצלחה של אותם שיעורים, העביר דוליין מאות סדנאות למחול בניו יורק וברחבי העולם, בהם רקדו לאורך השנים אלפי רקדנים צעירים.
צוות השחקנים

אנטוניו בנדרס - פייר דוליין
אלפרי וודארד - המנהלת אוגוסטין ג'יימס
רוב בראון - רוק
ג'ון אורטיז - מר טמפל
דנטה בסקו - רמוס
אלייז'ה קלי - דנג'ו
מרקוס פולק - אדי
ג'נה דוואן - סשה
לורן קולינס - קייטלין
קטיה וירשילס - מורגן
יאיה ד'קוסטה - לה רטי
הארי פוטר וחדר הסודות (סרט)

| --- | --- |

כרזת הסרט
 מבוסס על:  הארי פוטר וחדר הסודות מאת ג'יי קיי רולינג
 בימוי:  כריס קולומבוס 
 הופק בידי:  דייוויד היימן 
 תסריט:  סטיב קלובס, ג'יי קיי רולינג 
 עריכה:  פטר הונס 
 שחקנים ראשיים:  דניאל רדקליף רופרט גרינט אמה ווטסון ריצ'רד האריס מגי סמית' אלן ריקמן קנת בראנה רובי קולטריין טום פלטון כריסטיאן קאולסון
 מוזיקה:  ג'ון ויליאמס 
 צילום:  רוג'ר פרט 
 מדינה:  הממלכה המאוחדת, ארצות הברית 
 חברת הפקה:  Heyday Films, 1492 Pictures, האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  בריטניה3 בנובמבר 2002 (בריטניה) ישראל21 בנובמבר 2002 (גרסה אנגלית) ישראל28 בנובמבר 2002 (גרסה עברית)
 משך הקרנה:  161 דק' 
 שפת הסרט:  אנגלית 
 סוגה:  סרט פנטזיה, סרט ילדים, סרט הרפתקאות, סרט מבוסס יצירה ספרותית 
 מקום התרחשות:  לונדון, אנגליה 
 תקופת התרחשות:  1992 
 תקציב:  100,000,000‏$
 הכנסות:  878,988,482‏$
 הכנסות באתר מוג'ו:   harrypotter2
 פרסים:  פרס איגוד מבקרי הקולנוע האמריקאי  לסרט המשפחה הטוב ביותר 
 סרט קודם:  הארי פוטר ואבן החכמים (2001)
 סרט הבא:  הארי פוטר והאסיר מאזקבאן (2004)
 תרגום לעברית:  אולפני אלרום - רות שק יסעור
 www.harrypotter.com
 דף הסרט ב־IMDb
 
הארי פוטר וחדר הסודות (באנגלית: Harry Potter and the Chamber of Secrets) הוא סרט קולנוע בריטי-אמריקאי והשני בסדרת סרטי הפנטזיה האפית הארי פוטר, המבוסס על ספר מצליח באותו שם של ג'יי קיי רולינג. הסרט יצא ב־15 בנובמבר 2002 בבריטניה ובארצות הברית. התסריט נכתב על ידי סטיב קלובס, מתוך הספר הארי פוטר וחדר הסודות. רוב הצוות נלקח מהסרט הקודם, "הארי פוטר ואבן החכמים", כולל השחקנים הראשיים: דניאל רדקליף (הארי פוטר), רופרט גרינט (רון ויזלי) ואמה ווטסון (הרמיוני גריינג'ר) והבמאי כריס קולומבוס.
שחקני מפתח חדשים בסרט הם קנת בראנה (בתפקיד גילדרוי לוקהרט) וג'ייסון אייזקס (בתפקיד לוציוס מאלפוי). ריצ'רד האריס הופיע בפעם האחרונה בתפקיד אלבוס דמבלדור. הסרט זכה לביקורות טובות וזכה להצלחה רבה בחנויות הווידאו וזכה לפתיחה הגדולה ביותר של זמנו וגרף 800 מיליון דולר.
בסרט זה נוספו ביתני חממות לבית הספר, שכן אחת מסצנות הסרט מתנהלות שם.
זהו הסרט האחרון שבמאית הדיבוב שלו הייתה שפרירה זכאי. החל מהסרט השלישי הופקדה המשימה בידי שרון כהן, כשמרבית המדבבים שליהקה זכאי לתפקידים המשיכו את תפקידם בסרטים הבאים.
תפקידים

| תפקיד | שחקן | מדבב בעברית |
| --- | --- | --- |
| הארי פוטר | דניאל רדקליף | גומא פריד |
| רון ויזלי | רופרט גרינט | דניאל מגון |
| הרמיוני גריינג'ר | אמה ווטסון | עינת אירונשטיין |
| דראקו מאלפוי | טום פלטון | דני אבידן |
| אלבוס דמבלדור | ריצ'רד האריס | שלמה בר-שביט |
| מינרווה מקגונגל | מגי סמית' | רבקה מיכאלי |
| סוורוס סנייפ | אלן ריקמן | אוהד שחר |
| רובאוס האגריד | רובי קולטריין | חיים טופול |
| נוויל לונגבוטום | מתיו לואיס | ניר לבנברג |
| ורנון דרסלי | ריצ'רד גריפית'ס | איציק סיידוף |
| פטוניה דרסלי | פיונה שו | יעל עמית |
| דאדלי דרסלי | הארי מלינג | דין ברנד |
| גילדרוי לוקהרט | קנת בראנה | אלי גורנשטיין |
| טום רידל | כריסטיאן קאולסון | לירון לב |
| פופי פומפרי | ג'מה ג'ונס | יעל פרל בקר |
| דובי | טובי ג'ונס | שמעון כהן |
| מירטל המייללת | שירלי הנדרסון | גל סרי |
| ג'יני ויזלי | בוני רייט | שירלי וורטהיימר |
| פומונה ספראוט | מרים מרגוליס | שרית סרי |
| גרגורי גויל | ג'ושוע הרדמן | ניר לבנברג |
| וינסנט קראב | ג'יימי ויילט | ניר לבנברג |
| מרקוס פלינט | ג'יימי ייטס | אסף אבידן |
| לי ג'ורדן | לוק יונגבלאוד | אסף אבידן |
| קולין קריווי | יו מיטשל | איל כהן |
| ארגוס פילץ' | דייוויד בראדלי | יהויכין פרידלנדר |
| ניק כמעט בלי ראש | ג'ון קליז | דור צויגנבום |
| מצנפת המיון | לזלי פיליפס | מיכה אוזין סליאן |
| ארתור ויזלי | מארק ויליאמס | יגאל שדה |
| מולי ויזלי | ג'ולי וולטרס | שרית וינו-אלעד |
| פרסי ויזלי | כריס רנקין | אסף אבידן |
| פרד ויזלי | ג'יימס פלפס | יהונתן מגון |
| ג'ורג' ויזלי | אוליבר פלפס | יהונתן מגון |
| לוציוס מאלפוי | ג'ייסון אייזקס | עפרון אטקין |
| קורנליוס פאדג' | רוברט הארדי | דב רייזר |
| הרעגוג | ג'וליאן גלובר | יורם יוספסברג |
| אוליבר ווד | שון ביגרסטוף | דורון בן-עמי |
אלתורי שחקנים

שלוש פעמים במהלך הסרט שחקנים הוסיפו קטע משלהם שלא הופיע בספר או בתסריט:
כשהארי מחופש לגויל נשאר בטעות עם משקפיים וטוען שהם משקפי קריאה, טום פלטון שמשחק את מאלפוי אמר "לא ידעתי שאתה יודע לקרא". הוא שכח את השורה המקורית מהתסריט אבל הוחלט להשאיר את הקטע.
כשג'ייסון אייזקס כלוציוס יצא "עם דובי" מהמשרד של דמבלדור, הוא הוסיף בעיטה באוויר שלפניו. הבמאים חשבו שג'ייסון מעד, אבל הוא הסביר שזה התעללות בדובי ש"הוסף" על ידי מחשב.
בהמשך הסצנה, כשהארי גורם ללוציוס לאבד את דובי, ג'ייסון ביוזמתו הניף את השרביט והתחיל לומר "אבדה קדברה" כדי לרצוח את הארי. בספרים הקללה הזו אפילו לא נודעה עדיין. ג'ייסון הסביר בראיונות שהקללה היחידה שהכיר, הייתה 'קללת ההרג' (אבדה קדברה) מקריאה מוקדמת בספרים.
אלתורי שחקנים > שינויים ותוספות

בתחילת הספר הדוד ורנון צריך לחתום עם עסקה גדולה עם אדון וגברת מייסון. בספר דובי מפיל את העוגה של דודה פטוניה על הרצפה ונעלם ולאחר מכן מגיע אוח עם מכתב אזהרה להארי והמייסונים בורחים (גברת מייסון מפחדת מעופות). בסרט דובי מפיל את העוגה על הראש של גב' מייסון ולכן היא עוזבת. אין שום זכר לאוח ולמכתב האזהרה.
בספר הארי מקבל עונש מפילץ׳ אחרי אימון קוודיץ׳ ומגלה במשרדו שהוא סקיב (מוגל שנולד למשפחת קוסמים) ומנסה לקבל יכולות קסם באמצעות קורס קסמים דבר זה אינו מוזכר כלל בסרט גם לא היות פילץ’ סקיב בכלל הסרטים
כשפרופסור לוקהרט מאמן את התלמידים על דו-קרב, הארי ומאלפוי צריכים להדגים איך להגן. הקללות שמופיעות בסרט לא מוזכרות בספר בכלל.
בעוד שבספר נכתב על מסיבת יום המוות של ניק כמעט-בלי-ראש בסרט אין אזכור לכך.
בספר מסופר שהארי נתן ללוציוס מאלפוי את הגרב שלו והוא זרק אותו ליד של דובי ושחרר אותו מעבדות. בסרט הארי נותן למר מאלפוי את היומן של טום רידל והוא נותן אותו לדובי בלי לדעת שהגרב של הארי בתוכו.
בספר במהלך התחזותם של הארי ורון לקראב וגויל, מאלפוי מראה להם גזיר עיתון של הנביא היומי בו מסופר על חקירתו של ארתור וויזלי במשרד הקסמים. חקירתו אינה מוזכרת כלל בסרט.
בסרט לאחרי שליחתו של האגריד לאזקאבן הארי ורון ישר אחרי זה עוקבים אחרי העכבישים לעבר הרעגוג. לעומת זאת בספר עוברים חודשים עד שהארי ורון ממלאים את פקודתו האחרונה של האגריד.
בספר תלמידה נוספת מבית הספר, פנלופה קלירווטר, נמצאה מאובנת ביחד עם הרמיוני. אבל בסרט הרמיוני נמצאה לבד ולפי דבריו של הארי המראה הייתה שייכת לה (בניגוד לספר שבו המראה שייכת לפנלופה). מאוחר יותר בסרט תלמידה שתיאורה החיצוני תואם לתיאורה של פנלופה נראית מאובנת על המיטה ברקע של המרפאה אך אף אחד לא מזכיר מקרה התאבנות נוסף.
בספר פרופסור בינס מספר על חדר הסודות, ובסרט הפרופסור מקגונגל מספרת. פרופסור בינס עצמו לא מופיע כלל בסדרת הסרטים.
כרזת טיזר של הסרט
פונקציית הערך השלם

הגרף של פונקציית הערך השלם  (פונקציית רצפה)
במתמטיקה, פונקציית הערך השלם (נקראת גם פונקציית רִצפה) היא פונקציה המחזירה לכל מספר ממשי x את המספר השלם הגדול ביותר שקטן או שווה ל-x (מעגלת כלפי מטה). פונקציה זו מסומנת  \lfloor x\rfloor ,  \ [x] או (x)‏floor. דוגמאות:  \lfloor 2.7\rfloor =2,  \lfloor -2.1\rfloor =-3,  \lfloor -2\rfloor =-2.
סימון

פונקציית הערך השלם הוגדרה לראשונה בשנת 1798 על ידי המתמטיקאי הצרפתי אדריאן-מארי לז'נדר, בהוכחתו לנוסחת לז'נדר. קרל פרידריך גאוס הציג את הסימון  \ [x] בהוכחתו השלישית, משנת 1808, למשפט ההדדיות הריבועית. זה נותר הסימון המקובל עד שבשנת 1962 הציג קנת אייברסון, בספרו A Programming Language (על שפת התכנות APL), את הסימון  \lfloor x\rfloor  ואת השם "רצפה" (floor) לפונקציה זו (ולצדם את הסימון  \lceil x\rceil  והשם "תקרה" לפונקציית תקרה). מאז מקובלים הסימונים של גאוס ושל אייברסון. יש המשתמשים לפונקציית הערך השלם בסימון  [[x]].
תכונות

לכל x ממשי הפונקציה מקיימת:
הפונקציה היא אידמפוטנטית:  \lfloor \lfloor x\rfloor \rfloor =\lfloor x\rfloor
לכל x ממשי ולכל n שלם מתקיים:
עיגול למספר השלם הקרוב ביותר ל-x ניתן על ידי הנוסחה  \lfloor x+0.5\rfloor .
פונקציות דומות > פונקציית תקרה

פונקציית התקרה מחזירה לכל מספר ממשי x את המספר השלם הקטן ביותר שגדול או שווה ל-x. הפונקציה מסומנת  \lceil x\rceil  או (x)‏ceiling. 
ניתן לתאר את פונקציה התקרה כך:
דוגמאות:  \lceil 2.7\rceil =3,  \lceil -2.1\rceil =-2,  \lceil -2\rceil =-2.
הקשר בין פונקציית הרצפה לבין פונקציית התקרה ניתן על ידי הנוסחה  \lceil x\rceil =-\lfloor -x\rfloor .
לכל k שלם מתקיים:  \lfloor k\rfloor =\lceil k\rceil =\lfloor k/2\rfloor +\lceil k/2\rceil =k
לכל k מספר ממשי מתקיים:  \lfloor k\rfloor \leq k\leq \lceil k\rceil .
פונקציות דומות > פונקציית Trunc

במדעי המחשב מוכרת פונקציה בשם Trunc, קיצור של Truncate. רמז לתיאור הציורי שלה כפונקציה שלוקחת מספר ממשי ו"מקצצת" את החלק השברי שלו ומשאירה רק את החלק השלם. פונקציה זו מתנהגת כמו פונקציית רצפה עבור מספרים חיוביים, וכפונקציית תקרה עבור שליליים. שלוש הפונקציות מקבלות ערך שווה עבור כל המספרים השלמים.
מוגדרות היטב

פונקציית הערך השלם (פונקציית הרצפה) מוגדרת היטב, במובן שלכל  x ממשי אכן קיים מספר שלם  n גדול ביותר שמקיים  n\leq x (ואז נוכל להגדיר  \lfloor x\rfloor :=n). הקיום של מספר שלם כזה  n נובע משילוב של שתי תכונות של קבוצת המספרים השלמים: ראשית, הקבוצה הזו אינה חסומה מלמטה, ושנית, בכל תת-קבוצה חסומה מלמעלה של מספרים שלמים יש איבר גדול ביותר. לכן, התכונה הראשונה מובילה לכך שהקבוצה  A:=\{n\in \mathbb {Z} :n\leq x\} של כל המספרים השלמים שקטנים או שווים ל  x היא קבוצה לא ריקה, והתכונה השנייה מובילה לכך שיש בקבוצה  A איבר גדול ביותר. האיבר הזה הוא בדיוק הערך השלם של  x. באופן דומה ניתן להראות שפונקציית התקרה מוגדרת היטב, בהתבסס על כך שקבוצת המספרים השלמים אינה חסומה מלמעלה, ובכל תת-קבוצה חסומה מלמטה של מספרים שלמים יש איבר קטן ביותר.
ראו גם

עיגול (אריתמטיקה)
פונקציית תקרה
לקריאה נוספת

Ronald Graham, Donald Knuth, Oren Patashnik, Concrete Mathematics: A Foundation for Computer Science, Addison-Wesley, 1994, pp. 67-101
הערות שוליים

↑  Mathwords: Floor Function
הגרף של פונקציית תקרה
הגרף של פונקציית Trunc
מה שלולה רוצה

| --- | --- |

כרזת הסרט באנגלית
 בימוי:  נביל עיוש 
 הופק בידי:  ג'יק אברטס 
 תסריט:  נביל עיוש   ג'יין הוקסלי   נתלי סוג'ון
 עריכה:  הרווה דה לוז 
 שחקנים ראשיים:  לורה רמסי   אסעד בועב   כרמן לבוס   הישאם רוסתום   רים עיוש
 מוזיקה:  קרישנה לוי   טרנסגלובל אנדרגראונד   נטשה אטלס
 צילום:  ונסן מתיאס 
 מדינה:  צרפת, קנדה 
 חברה מפיצה:  פאתה 
 שיטת הפצה:  וידאו על פי דרישה 
 הקרנת בכורה:  11 בדצמבר 2007 בDIFF
 משך הקרנה:  115 דק' 
 שפת הסרט:  אנגלית, ערבית 
 סוגה:  סרט רומנטי 
 מקום התרחשות:  מצרים 
 אתר רשמי
 דף הסרט ב־IMDb
 
מה שלולה רוצה הוא סרט קולנוע צרפתי-קנדי בבימויו של נביל עיוש מסוגת דרמה רומנטית שיצא לאקרנים ב-2007.
עלילה

לולה היא אמריקאית בת 25, והיא עובדת בדואר וחולמת על קריירה בתור רקדנית. יוסף הוא החבר הכי טוב שלה, הומוסקסואל ממצרים, שחי בניו יורק. הוא מספר לה על איסמהאן, כוכבת מחול מזרחי ואגדה חיה בקהיר, ובמסעדה שבה עובד יוסף, היא פוגשת את זק, והיא מתאהבת בו. אבל זק חוזר למצרים. לולה לא חושבת הרבה ונוסעת לשם גם היא. תחילה היא לא מתקבלת אצל זק ומשפחתו, והיא מחליטה לחפש את איסמהאן וללמוד אצלה, וגם זה מתברר כמשימה בלתי אפשרית כמעט, כי איסמהאן החליטה להפנות גב לכולם. לבסוף היא מצליחה לשכנע אותה, לומדת אצלה וכובשת גם את ליבו של זק.